Gáfu mynd til minningar um forfeður sína Pakkhúsinu í Ólafsvík barst á dögunum góð gjöf sem Gunnsteinn Sigurðsson tók við fyrir hönd Pakkhússnefndar . Myndin er af Ólafsvík og Enninu og er máluð árið 1923 af Þorsteini Hannessyni . Myndin er gjöf til Minjasafns Ólafsvíkur til minningar um hjónin Sigurlín Þórðardóttir ( f. 06.08.1861 ) á Garðsenda í Eyrarsveit , húsmóður í Mávahlíð d. 26.10.1928 á Akranesi og Kristján Þorsteinsson f. 07.08.1856 í Skriðukoti , bónda Norður Bár , Mávahlíð , síðar Hjallabúð á Brimilsvöllum og Akranesi d. 06.12.1924 á Akranesi . Voru á milli 70 og 80 manns samankomnir á ættarmóti í Ólafsvík og stundin tilfinningarík þegar myndin var afhent enda skipaði hún stóran sess í lífi þeirra , hékk á vegg þar sem hún sást um leið og fólk gekk inn á heimili þeirra hjóna . Voru taugar þeirra sterkar til átthaganna og eitt af því sem gert var á hverjum morgni var að líta út um gluggann og kíkja á Snæfellsjökul sem sást út um stofugluggann á góðum degi . Þórdís Björgvinsdóttir þakkaði fyrir þessa höfðinglegu gjöf um leið og hún tilkynnti að myndinni yrði fundinn verðugur staður . Eftir afhendingu myndarinnar var haldið til Átthagastofu þar sem boðið var upp á kaffi og konfekt áður en hópurinn hélt af stað í göngu um Brimilsvelli undir leiðsögn Sæmundar Kristjánssonar .